ሀገር አቀፍ ነፃ የሕግ ድጋፍ ሰጪዎች ቅንጅትን ለማቋቋም ታስቧል
አዲስ አበባ፤ ሐምሌ 30/2005 (ዋኢማ) – ሀገር አቀፍ ነፃ የሕግ ድጋፍ ሰጪዎች ቅንጅትን ለማቋቋም  ጥረት እየተደረገ መሆኑን የፌደራል ጠቅላይ ፍ/ቤት አስታወቀ፡፡ቅንጅቱን ለመመስረት ከሚያስችሉት ግብአቶች የሚመደበው የምክክር መድረክ ተካሂዷል፡፡በዘርፉ የአሜሪካ ተመክሮ ቀርቦም ውይይት ተካሂዶበታል፡፡የፌደራል ጠቅላይ ፍርድ ቤት ም/ፕሬዘዳንቱ አቶ መድህን ኪሮስ በተወካያቸው በኩል “ ፍትህ የማግኘት መብት የሀገሪቱ የበላይ ህግ በሆነው የኢፌድሪ ህገ መንግስትና ሀገሪቱ ባፀደቀቻቸው አለም አቀፍ ሰብአዊ መብት ስምምነቶች ውስጥ እውቅና ያገኘ ሰብአዊ መብት ነው ” ብለዋል፡፡የመንግስት የፍትህ አካላት፣ አስፈፃሚ አካላት፣ የዲሞክራሲ ተቋማትና የከፍተኛ ትምህርት ተቋማት የሚሰጡት ነፃ የህግ ድጋፍ አገልግሎት በርካታ ችግሮች ያሉበት በመሆኑ ወጥ በሆነ መልኩ እያረሙና እያስተካከሉ  ለመሄድ ቅንጅታዊ አሰራር መፍጠር አስፈላጊነቱን የጎላ ያደርገዋል ብለዋል፡፡በተለይም በሚሰጡ የነፃ የሕግ ድጋፍ አገልግሎት አይነቶች አቅም ውስንነት፣ የሚሰጠውን ነፃ የሕግ ድጋፍ የሚቆጣጠር አካል ያለመኖሩ፣ ተመሳሳይና የተሟላ መመሪያ፣ የአሰራር ማንዋልና ቅፅ ያለመኖሩ በአገልግሎቱ ላይ ከሚታዩት ችግሮች መካከል የሚነሱ እንደሆኑ በመድኩ ላይ ውይይት ተደርጎበታል፡፡እንደ ኢሬቴድ ዘገባ የምክክር መድረኩም የሚታዩ ችግሮችን በመፍታት ለሚፈጠረው ሀገር አቀፍ ነፃ የሕግ ድጋፍ ሰጪዎች ቅንጅት መሰረት ይጥላል ተብሎ ይጠበቃል፡፡